| Medaljeoversikt |
| --- |
| Friidrett: |
| Konkurrerte for Sveriges flagg Sverige |
| Friidrett VM innendørs |
| Bronse | Moskva 2006 | 60 m hekk |
| Friidrett EM i friidrett |
| Gull | Gøteborg 2006 | 100 m hekk |
| Friidrett EM innendørs |
| Gull | Birmingham 2007 | 60 m hekk |
| Gull | Madrid 2005 | 60 m hekk |
| Friidrett U23-EM i friidrett |
| Gull | Bydgoszcz 2003 | 100 m hekk |
| Gull | Amsterdam 2001 | 100 m hekk |
| Friidrett Junior-VM i friidrett |
| Gull | Santiago 2000 | 100 m hekk |
| Bronse | Santiago 2000 | 4x100 m |
| Bronse | Annecy 1998 | 100 m hekk |

**Susanna Elisabeth «Sanna» Kallur** (født 16. februar 1981) er en svensk-amerikansk hekkeløper, som representerer Falu IK. Hun er verdensrekordholder på 60 meter hekk, med 7,68 sekunder, satt i 2008. Hennes fremste internasjonale meritter er bronse på 60 meter hekk fra VM innendørs 2006 og gull på 100 meter hekk fra EM 2006. Hun er også mange ganger svensk mester på 100 meter hekk, 100 meter og 4 x 100 meter stafett. 

Hun ble født på Long Island, New York, USA, men vokste opp og er bosatt i Falun, Dalarnas län, og har både svensk og USA-amerikansk statsborgerskap. Hun er tvillingsøster til Jenny Kallur og datter av ishockeyspilleren Anders Kallur. Hun ble tildelt Radiosportens Jerringpris for 2006 og hun fikk også utmerkelsen Årets idrottskvinna samme året.

Hun var med noen få unntak borte fra internasjonale stevner fra 2008 til 2016, etter at hun fikk en stressfraktur i 2008. Hun gjorde comeback ved EM i friidrett 2016.

Idrettskarriere
---------------

1998 - gjennombrudd
Kallur slo gjennom internasjonalt ved junior-VM i friidrett 1998 i Annecy, der hun fikk bronse på 100 meter hekk, bak Julie Pratt og Sun Hong Wei.

2000 - juniorverdensmester
Ved EM i friidrett innendørs 2000 satte hun personlig rekord i innledningsheatet, med 8,10 sekunder. I finalen løp hun på 8,19, som holdt til en 6.-plass. Franske Linda Ferga vant denne øvelsen, med 7,88 sekunder. Ved det svenske mesterskapet i 2000 fikk hun bronse på 100 meter. 

Hun deltok også ved junior-VM i friidrett 2000, der hun vant 100 meter hekk, foran de to franske utøverne Fanny Gérance og Adriana Lamalle. I tillegg kom Sverige på 3.-plass på 4 x 100 meter, der Kallur løp sammen med Emma Rienas, Jenny Kallur og Linda Fernström.

2001 - U23-europamester og seniordebut internasjonalt
Kallur vant 100 meter hekk ved U23-EM i friidrett 2001. Hennes tvillingsøster Jenny kom på 2.-plass, og tyske Tessy Prediger tok bronsen. Kallur satte her ny mesterskapsrekord i innledningsheatet, med 12,95 sekunder. 

Hennes første seniormesterskap ble VM i friidrett 2001. Hun satte personlig rekord i innledningsheatet, med 12,74 sekunder, som var 3. beste tid. I semifinalen løp hun på 12,85, som var 10. beste tid, og gikk dermed ikke til finalen. 

På nasjonalt nivå fikk hun sølv på 4 x 100 meter stafett i 2001. 

2002 - årets nykomling i Sverige
Ved SM 2002 fikk Kallur gull på 100 meter hekk, og sølv på 100 meter, bak Jenny Kallur. Hun vant også gull på 4 x 100 meter sammen med Falu IK. Hun deltok ved EM i friidrett 2002, der hun løp på 13,01 i innledningsheatet og 13,02 i semifinalen. I finalen løp hun på 13,09 og endte på 7.-plass. Sverige deltok også på 4 x 100 meter stafett i EM, men ble slått ut i innledningsheatet, der de løp på 44,33 og fikk 11. beste tid. 

Ved Svenska idrottsgalan 2002 vant hun kategorien Årets nykomling. 

2003 - U23-mester igjen
I mars ble Kallur svensk mester på 60 meter hekk innendørs. Hun ble tatt ut til VM i friidrett innendørs 2003, der hun kvalifiserte seg til finalen, og endte på 7.-plass med finaletiden 7,97 sekunder, 0,16 sekunder bak vinneren Gail Devers. 

Utendørs ble hun igjen svensk mester på 100 meter hekk i 2003, og fikk sølv på 100 meter og bronse på 4 x 100 meter stafett. Hun deltok ved U23-EM i friidrett 2003 i Polen, og vant 100 meter hekk, og forsvarte med det tittelen sin fra 2001. Hun forbedret sin egen mesterskapsrekord til 12,88 sekunder i finalen, der hun slo tyske Nadine Hentschke med én hundredel. I august deltok hun ved VM i friidrett 2003 i Frankrike. På 100 meter hekk nådde hun semifinalen, men ble der slått ut med tiden 12,94. Sverige deltok også på 4 x 100 meter stafett, men brøt. 

2004 - VM-finale
Hun vant på nytt 60 meter hekk ved SM innendørs 2004. Hun ble tatt ut til VM i friidrett innendørs 2004, og endte der på 5.-plass i finalen. Hun vant også 100 meter hekk ved det svenske utendørsmesterskapet i august, og til tross for ny personlig rekord i semifinalen, med 12,67 sekunder, ble hun slått ut der, og nådde ikke finalen. 

2005 - EM-gull innendørs
Ved SM innendørs 2005 fikk hun to gull - på 60 meter og 60 meter hekk. Hun vant sin første internasjonale gullmedalje ved EM i friidrett innendørs 2005, der hun vant finalen på 60 meter hekk med ny svensk rekord på 7,80 sekunder. Jenny Kallur fikk her sølv, én hundredel foran tyske Kirsten Bolm. 

I august vant hun både 100 meter og 100 meter hekk ved SM utendørs 2005, og hun deltok også på 200 meter, der hun fikk sølv bak Carolina Klüft. Ved VM i friidrett 2005 ble hun slått ut i semifinalen på 100 meter hekk, og på 4 x 100 meter stafett løp Sverige inn til ny svensk rekord, med 43,67 sekunder, men gikk likevel ikke videre fra innledningsheatet. 

2006 - EM-gull utendørs
Igjen vant Kallur 60 meter hekk ved SM innendørs i 2006. Den 5. mars vant hun også 60 meter hekk ved Europacupen i friidrett innendørs i Liévin i Frankrike. Hun deltok ved VM i friidrett innendørs 2006, og fikk der bronse. 

Utendørs deltok hun ved Europacupen i friidrett i Málaga i juni, og vant der 100 meter hekk. Hun deltok ikke ved SM 2006 i juli, men i august vant hun 100 meter hekk ved EM i friidrett 2006. Her deltok også Sverige på 4 x 100 meter stafett, og kom der på 5.-plass. Hun representerte Europa ved Verdenscupen i friidrett 2006, der hun kom på 2.-plass på 100 meter hekk, bak Brigitte Foster-Hylton som representerte Amerika. Hun vant to av stevnene ved Golden League 2006 - Meeting Gaz de France og Golden Gala. 

2007 - nytt EM-gull innendørs
Etter gull på 60 meter hekk ved SM innendørs i 2007, med tiden 7,99 sekunder, deltok hun på nytt ved EM i friidrett innendørs 2007. Der vant hun 60 meter hekk, foran Aleksandra Antonova og Kirsten Bolm. Hun deltok også på 60 meter, og etter ny personlig rekord i semifinalen, med 7,24 sekunder, løp hun finale, der hun endte på 7.-plass. 

I august vant hun 100 meter hekk ved SM 2007 i Eskilstuna. Hun nådde finalen på 100 meter hekk ved VM i friidrett 2007, og satte ny personlig rekord i finalen med 12,51 sekunder. Hun var én hundredel bak Delloreen Ennis-London som tok bronsen, og to hundredeler bak Perdita Felicien på 2.-plass. I finalen ble Kallur hindret av amerikanske Michelle Perry, men Sverige klaget for sent, så klagen ble ikke tatt til følge.

Ved Golden League 2007 vant hun tre av stevnene, og kom på 2.-plass sammenlagt, kun slått av Michelle Perry. Ved Golden League-stevnet i Berlin (ISTAF) senket hun også sin personlige rekord til 12,49 sekunder, som var kun to hundredeler unna Ludmila Engquists svenske rekord. 

2008 - verdensrekord og skader
Kallur deltok ikke ved SM innendørs 2008. Den 10. februar satte hun ny verdensrekord på 60 meter hekk innendørs, med 7,68 sekunder, ved et stevne i Karlsruhe. Hun slettet med det sovjetiske Ludmila Narozjilenkos' (bedre kjent som Ludmila Engquist) 18 år gamle rekord. Hun deltok ved VM i friidrett innendørs 2008, og hadde raskeste tid i innledningsheatet (7,87), men skadet hamstringen (baksiden av låret) under oppvarmingen til semifinalen, og trakk seg fra konkurransen. 

Hun slet med denne skaden hele året, og konkurrerte ikke igjen før sommer-OL 2008. Der løp hun på sterke 12,68 sekunder i innledningsheatet, og hadde raskeste tid, sammen med Josephine Onyia. Men i semifinalen falt hun på den første hekken, og fikk dermed ikke løpe i finalen. Hun hadde også en stressfraktur, som hun kjente tidlig på året, som ble verre av fallet i OL. Hun opererte leggen i november, og konkurrerte ikke i 2009. 

2010-2015 - opptrening, fødsel og forsøk på comeback
Hun deltok ved Diamond League-stevnet i New York i 2010, og løp på sterke 12,78. Hun deltok også ved Lag-EM i friidrett 2010, der Sverige konkurrerte i First League, og hun løp der inn til 4.-plass med tiden 12,88. 

Etter dette ble det opptrening og årlige operasjoner, og i 2013 fødte hun barn. Hun deltok ved SM 2014, og kom på 4.-plass med 12,16 sekunder. Deretter ble det opphold til januar 2015, der hun løp et stevne i Karlsruhe. Hun løp 60 meter hekk på 8,14, og kvalifiserte seg til EM innendørs, men måtte igjen avbryte sesongen.

2016 - comeback og EM
I slutten av januar løp hun 60 meter ved Team Sportia-spelen i Falun, og løp på 7,42 og vant stevnet. Hun kom på 2.-plass ved Nordenkampen, bak Ezinne Okparaebo, og hun vant også 60 meter ved SM innendørs 2016, nesten to tideler foran Elin Östlund. 

Ved EM i friidrett 2016 deltok hun på 100 meter hekk, men ble slått ut i semifinalen.

Referanser
----------

1. ↑   World Athletics Database, World Athletics utøver-ID 134743[Hentet fra Wikidata]
2. ↑   ČSFD, ČSFD person-ID 153518[Hentet fra Wikidata]
3. ↑  Dalademokraten - *Jenny Kallur om sina stressfrakturer* Arkivert 18. august 2016 hos Wayback Machine. besøkt 7. juli 2016.
4. 1 2  NRK sport - *Det utrulege comebacket*, besøkt 7. juli 2016.
5. ↑  IAAF - IAAF WORLD JUNIOR CHAMPIONSHIPS - Eugene 2014 - FACTS & FIGURES, besøkt 7. juli 20016.
6. ↑  Sydsvenskan - *Här missar Susanna Kallur sin VM–medalj*, besøkt 7. juli 2016.
7. ↑  Track and Field - *SM 2014-08-01/03*, besøkt 8. juli 2016.
8. ↑  Aftonbladet - *Sanna Kallur ställer in resten av säsongen*, besøkt 8. juli 2016.
9. ↑  Aftonbladet - *Sanna Kallur vann i tävlingscomebacken*, besøkt 8. juli 2016.

Eksterne lenker
---------------

* (sv) Offisielt nettsted Rediger på Wikidata

* (en) Susanna Kallur – kategori av bilder, video eller lyd på Commons Rediger på Wikidata
* (de) Susanna Kallur – Munzinger Sportsarchiv Rediger på Wikidata

* (en) Susanna Kallur – Olympics.com Rediger på Wikidata

* (en) Susanna Kallur – Olympic.org Rediger på Wikidata

* (en) Susanna Kallur – Olympedia Rediger på Wikidata

* (en) Susanna Kallur – Sports-Reference (OL-resultater – arkivert) Rediger på Wikidata

* (sv) Susanna Kallur – Sveriges olympiske komité Rediger på Wikidata

* (en) Susanna Kallur – World Athletics Rediger på Wikidata

* (en) Susanna Kallur – Diamond League Rediger på Wikidata

* (en) Susanna Kallur – Track and Field Statistics Rediger på Wikidata


|  |  |  |
| --- | --- | --- |
| Forrige mottaker:Annika Sörenstam | **Årets idrottskvinna**(2006) | Neste mottaker:Anja Pärson |
| Forrige mottaker:Tony Rickardsson | **Radiosportens Jerringpris**(2006) | Neste mottaker:Zlatan Ibrahimović |

| * v
* d
* r
EM-vinnere på 60 m hekk innendørs, kvinner |
| --- |
| 
* 1971: Karin Balzer
* 1972(1)>: Annelie Ehrhardt
* 1973: Annelie Ehrhardt
* 1974: Annerose Fiedler
* 1975: Grażyna Rabsztyn
* 1976: Grażyna Rabsztyn
* 1977: Lyubov Nikitenko
* 1978: Johanna Schaller
* 1979: Danuta Perka
* 1980: Zofia Bielczyk
* 1981(1): Zofia Bielczyk
* 1982: Kerstin Knabe
* 1983: Bettine Jahn
* 1984: Lucyna Kałek
* 1985: Cornelia Oschkenat
* 1986: Cornelia Oschkenat
* 1987: Jordanka Donkova
* 1988: Cornelia Oschkenat
* 1989: Jordanka Donkova
* 1990: Lyudmila Narozhilenko
* 1992: Lyudmila Narozhilenko
* 1994: Jordanka Donkova
* 1996: Patricia Girard
* 1998: Patricia Girard
* 2000: Linda Ferga
* 2002: Linda Ferga
* 2005: Susanna Kallur
* 2007: Susanna Kallur
* 2009: Eline Berings
* 2011: Carolin Nytra
* 2013: Nevin Yanıt
* 2015: Nevin Yanıt
* 2017: Cindy Roleder
* 2019: Nadine Visser
* 2021: Nadine Visser
* 2023: Reetta Hurske

 |
|  (1): 50 meter hekk. |

| * v
* d
* r
Europamestere på 100 m hekk |
| --- |
| 
* 1969: Karin Balzer
* 1971: Karin Balzer
* 1974: Annelie Ehrhardt
* 1978: Johanna Klier
* 1982: Lucyna Kałek
* 1986: Jordanka Donkova
* 1990: Monique Ewanje-Epée
* **1994**: Svetla Dimitrova
* 1998: Svetla Dimitrova
* 2002: Glory Alozie
* 2006: Susanna Kallur
* **2010**: Nevin Yanıt
* 2012: Nevin Yanıt
* 2014: Tiffany Porter
* 2016: Cindy Roleder
* 2018: Elvira Herman
* **2022**: Pia Skrzyszowska

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Munzinger (sport)
 |